ประกาศคณะกรรมการควบคุมการขนส่งทางบกกลาง ฉบับที่ 1805 (พ.ศ. 2550) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสาร หมวด 3 สายที่ 555 นครพนม - มุกดาหาร โดยให้ยกเลิกรายละเอียดเส้นทางช่วงที่เข้าบ้านนาถ่อนทุ่ง

ประกาศคณะกรรมการควบคุมการขนส่งทางบกกลาง
ประกาศคณะกรรมการควบคุมการขนส่งทางบกกลาง
ฉบับที่
๑๘๐๕ (พ.ศ. ๒๕๕๐)
เรื่อง
กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด
๓ สายที่ ๕๕๕ นครพนม - มุกดาหาร โดยให้ยกเลิกรายละเอียดเส้นทาง
ช่วงที่เข้าบ้านนาถ่อนทุ่ง[๑]
 

ตามที่ได้มีประกาศคณะกรรมการควบคุมการขนส่งทางบกกลาง
ฉบับที่ ๑๑๔๒ (พ.ศ. ๒๕๔๑) ประกาศ ณ วันที่ ๒๗ พฤศจิกายน ๒๕๔๑ กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด ๓ สายที่ ๕๕๕ นครพนม - มุกดาหาร ให้มีรายละเอียดเส้นทางเข้าบ้านนาถ่อนทุ่ง นั้น

คณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าว

อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง ในการประชุมครั้งที่ ๘/๒๕๕๐
เมื่อวันที่ ๒๔ เมษายน ๒๕๕๐ จึงให้กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด ๓ สายที่ ๕๕๕ นครพนม - มุกดาหาร โดยให้ยกเลิกรายละเอียดเส้นทางช่วงที่เข้าบ้านนาถ่อนทุ่ง
โดยให้ใช้รายละเอียดเส้นทางดังต่อไปนี้

สายที่
๕๕๕ นครพนม - มุกดาหาร
เริ่มต้นจากสถานีขนส่งผู้โดยสารจังหวัดนครพนม ไปตามทางหลวงแผ่นดินหมายเลข
๒๑๒ ผ่านบ้านหนองจันทร์ บ้านดงหมู บ้านหนองเซา วิทยาลัยเกษตรและเทคโนโลยีนครพนม บ้านดงขวาง
บ้านหนองสระพัง บ้านกลางใหญ่ บ้านนาถ่อนท่า บ้านดอนนางหงษ์ บ้านแสนพัน บ้านศรีนคร
บ้านนาทาม บ้านธาตุน้อย บ้านหลักศิลา บ้านบุ่งฮี บ้านเหล่าน้อย อำเภอธาตุพนม บ้านหัวดอนใหญ่
สามแยกบ้านต้อง บ้านโปร่ง บ้านดอนสวรรค์ บ้านคำป่าหลาย บ้านหนองแอก ไปสุดเส้นทาง ณ
สถานีขนส่งผู้โดยสารจังหวัดมุกดาหาร


ประกาศ
ณ วันที่ ๑๖ พฤษภาคม พ.ศ. ๒๕๕๐
สุรชัย
ธารสิทธิ์พงษ์
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง
























วัชศักดิ์/ผู้จัดทำ
๕
กรกฎาคม ๒๕๕๐

[๑]
ราชกิจจานุเบกษา เล่ม ๑๒๔/ตอนที่ ๕๔ ง/หน้า ๑๖๐/๒๘ มิถุนายน ๒๕๕๐